Diari Oficial de la Generalitat Valenciana


Sumari del DOGV 980, del 10-01-1989 (1989/812871)

ORDRE de 15 de desembre de 1988, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una parcel.la situada en el terme municipal de Bicorp, partida de Santis, Hongares, la Canaleja i Berenguela.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/12/15/(2)/dof/vci/html**

### Dades del document

Número de DOGV
:   980

Data del DOGV
:   10-01-1989

Secció del DOGV
:   DISPOSICIONS GENERALS

Número del document
:   1989/812871


Data del document
:   15-12-1988

Organisme emissor
:   Conselleria d'Economia i Hisenda

Tipus de document
:   Ordre

Ordre de 15 de desembre de 1988, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una parcel·la situada en el terme municipal de Bicorp, partida de Santis, Hongares, la Canaleja i Berenguela.  
Amb la finalitat d'obtenir la màxima protecció del medi ambient en allò que fa referència a la conservació de la naturalesa, la Conselleria d?agricultura i Pesca ha sol·licitat l'adquisició d'una finca rústica de tres-centes cinquanta-sis hectàrees, vuitanta-nou àrees i set centiàrees, denominada «Santis-Canaleja» ubicada en el terme municipal de Bicorp i propietat de la Sra. Amparo Fuster Riera.  
La conveniència d'aquesta adquisició es justifica amb la peculiaritat dels terrenys que es pretenen adquirir, per tractar-se de forests incultes amb pasturatges, llenyes i pins que en tot cas i en atenció a les competències pròpies de la Conselleria d?agricultura i Pesca han de ser objecte de la màxima protecció.  
Per això, segons estableix l'article 30 de la Llei de la Generalitat Valenciana 3/1986 de 24 d'octubre de Patrimoni de la Generalitat Valenciana, i amb els informes i valoracions que consten a l?expedient.  
ORDENE:  
Article primer  
S'acorda l'adquisició mitjançant contractació directa, a títol onerós i en virtut de compra-venda, de la parcel·la següent:  
- Rústica en el terme municipal de Bicorp, partida de Santis, Hongares, la Canaleja i Berenguela, d'una superfície de tres-centes cinquanta-sis hectàrees, vuitanta nou àrees i set centiàrees. Confronta: pel nord, amb barranc de la Canaleja i rambla de les Llatoneras; pel sud, amb camí de Bicorp a Teresa i límit del terme de Teresa de Cofrentes; per l?est, propietat de Carmen Fuster, senda pi mata al turó d'Hongares, amb les terres propietat dels hereus de Pedro Fuster i cosa Gregrorio; i per l?oest, límit del terme de Teresa de Cofrentes i Casa Martín.  
La parcel·la esmentada és propietat de la Sra. Amparo Fuster Riera, figura inscrita en el Registre de la Propietat d'Enguera, tom 294, llibre 5 de Bicorp, foli 198, finca 626, inscripció lª.  
Article segon  
Aquest parcel·la es troba lliure de carregues i gravàmens.  
La compra, que necessàriament es formalitzarà en escriptura pública, es realitzarà per un preu de nou milions cinc-centes tres mil pessetes (9.503.000 PTA).  
Les despeses i impostos que se'n deriven seran abonats per les parts, segons la Llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per fer efectiu el que disposa aquesta Ordre.  
València, 15 de desembre de 1988.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI